Participació ciutadana al Pla Urbà d’Actuació Municipal
22 de març de 2023

Manises, 22 de març de 2023. L'Ajuntament de Manises es troba en aquests moments desenvolupant un Pla Urbà d'Actuació Municipal (PUAM) a fi de dotar al municipi d'una planificació estratègica que incorpore els objectius establits per l'Agenda 2030 en el marc del compliment dels Objectius de Desenvolupament Sostenible (ODS).

El citat Pla té així mateix com a objecte dissenyar un full de ruta d'actuacions en l'àmbit municipal, participada amb la ciutadania i els agents socials, que permeta integrar les prioritats futures respecte a obres i serveis en l'agenda urbana municipal per a fer del municipi un àmbit de convivència amable, acollidor i saludable.

En el marc del desenvolupament d'aquest Pla s'ha posat en marxa una web de participació ciutadana perquè tota la ciutadania puga efectuar les aportacions que considere oportunes. Una vegada finalitzada la fase de recollida de propostes i de definició d'objectius del Pla Urbà d'Actuació Municipal (PUAM), s'inicia ara la fase de priorització de les línies d'actuació definides en el marc del Pla.

Per a facilitar la recollida de les opinions de tota la ciutadania s'ha activat una nova enquesta a través de la pàgina web del PUAM (apartat participació).

Us convidem a tots i a totes a accedir a la web i a donar-li difusió a aquesta: https://puammanises.participacion-publica.com/participa/